สวัสดีค่ะ เมื่อวันที่8ตุลาคมที่ผ่านมาประจำเดือนมาแค่3วัน มาน้อยมาก มาเป็นลิ่มเลือดค่ะ ปกติประจำเดือนจะมา4-5วัน แต่อาจจะเป็นเพราะยาคุมฉุกเฉินที่ทานไปเมื่อวันที่1ตุลาคมเลยมาน้อย ปกติเราเมนส์มาจะมาทุก24วันค่ะ แต่วันนี้ วันที่1พฤศจิกายนแล้วประจำเดือนยังไม่มา และมีตกขาวเยอะมากๆ เป็นมาประมาณ2-3วันแล้ว และวันนี้ดันไปมีอะไรกับแฟนไม่ใส่ถุงหลั่งนอก ควรทานยาคุมฉุกเฉินไหมคะ(ก่อนหน้านี้เคยทานไป3กล่องแล้ว) และ วันที่1พฤศจิกายนที่มีอะไรกับแฟนมันเลยวันไข่ตกแล้วใช่ไหมคะ มันจะมีสิทธิ์ท้องมากน้อยแค่ไหนคะ กังวลมากๆค่ะ ควรทานยาคุมฉุกเฉินดีไหมคะ ตอนนี้มีอาการปวดท้องน้อยและหลังล่างนิดหน่อยเป็นเพราะประจำเดือนจะมาด้วยรึป่าวคะ
สวัสดีค่ะ ประจำเดือนปกติแล้วควรจะต้องมาไม่เกิน 35 วันจากรอบก่อน แม้การใช้ยาคุมฉุกเฉินจะทำให้ประจำเดือนคลาดเคลื่อนไปได้ แต่สุดท้ายแล้วก็ควรจะมาหากประจำเดือนมาช้ากว่านี้ไปแล้ว อาจมีสาเหตุต่างๆเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล หากมีเพศสัมพันธ์แบบไม่ป้องกันไปแล้ว วิธีที่อาจจะช่วยลดการตั้งครรภ์ได้ก็คือการใช้ยาคุมฉุกเฉิน แต่ก็อาจทำให้ประจำเดือนมาคลาดเคลื่อนไปได้อีกและอาจมีเลือดออกผิดปกติ ประสิทธิภาพยาถ้าได้กินภายใน 72 ชั่วโมงหลังมีเพศสัมพันธ์อยู่ที่ประมาณ 80-90%แนะนำการยืนยันการตั้งครรภ์ก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆต่อไป